text: Syv beboere slap ud i tide efter påsat brand
  08 november 2017 kl. 04.40
  Brandfolkene måtte som det første hjælpe beboere ud, der var fanget af ild og flammer på ejendommens 1. og 2. sal, ved en påsat brand i en beboelsesejendom på Gl. Vardevej i Esbjerg natten til onsdag.
  
  Sydvestjysk Brandvæsen måtte natten til onsdag rykke ud til en påsat brand i en etageejendom på Gl. Vardevej 65 i Esbjerg. Alarmen indløb klokken 00.43.
  Søren Strægaard, vagtchef, Syd- og Sønderjyllands Politi: "Brandfolkene måtte som det første hjælpe beboere ud, der var fanget af ild og flammer på ejendommens 1. og 2. sal. "
  Der var ild i opgangen og i en lejlighed, da brandfolk og politi ankom, men alle slap ud i tide uden fysiske skader.
  - Brandfolkene måtte som det første hjælpe beboere ud, der var fanget af ild og flammer på ejendommens 1. 
  og 2. sal, oplyser vagtchef Søren Strægaard, Syd- og Sønderjyllands Politi, onsdag morgen til TV SYD.
  Syv beboere er midlertidig hjemløse. 
  - Der går et stykke tid, før de kan vende tilbage til deres hjem. Især ejendommens 1. og 2. sal er meget medtaget og sodskadet, siger vagtchef Søren Strægaard.
  Brandstifteren er ifølge politiet en 22-årig mand, som blev anholdt på brandstedet. Han er selv beboer i ejendommen.
  Påsat brand i lejlighed på Gl. Vardevej i Esbjerg kl. 0043. Gerningsmand til branden anholdt på stedet. 7 personer genhuses. #politidk
  
  